Μουσακάς με φουρνιστά λαχανικά και σπιτική μπεσαμέλ
Μουσακάς με καπνιστή μελιτζάνα και αρσενικό Νάξου. Μια τέλεια καλοκαιρινή συνταγή!
1.500 γρ. μελιτζάνες Λαγκαδά, σε φέτες πάχους 1 εκ., 3 μεγάλες ντομάτες, σε ροδέλες πάχους 1 εκ., 3 μεγάλες ώριμες ντομάτες, τριμμένες, 600 γρ. κιμάς αρνίσιος ή ανάμεικτος με μοσχαρίσια ελιά, 3 ξερά κρεμμύδια, σε λεπτές φέτες,  80 ml ελαιόλαδο + επιπλέον για το άλειμμα, 1/2 κουτ. γλυκού κανέλα σε σκόνη, 1/3 κουτ. γλυκού γαρίφαλο σε σκόνη ,  1/2 κουτ. γλυκού μπαχάρι σε σκόνη, Αλάτι, φρεσκοτριμμένο πιπέρι, 50 γρ. φύλλα βασιλικού, χοντροκομμένα, 100 γρ. στακοβούτυρο (ή βούτυρο από βάζο), 100 γρ. αλεύρι για όλες τις χρήσεις, 1. 500 ml γάλα αγελάδας (ή κατσικίσιο), 2 αυγά (χτυπημένα με ένα πιρούνι), Λίγο κάρδαμο (κακουλέ) σε σκόνη (αν θέλουμε), 1 μεγάλη (περίπου 350 γρ.) μελιτζάνα Λαγκαδά (ή 2 μικρές), 150 γρ. αρσενικό Νάξου ή άλλο κεφαλοτύρι τριμμένο, Αλάτι, φρεσκοτριμμένο πιπέρι
Για να φτιάξουμε μουσακά με φουρνιστά λαχανικά και σπιτική μπεσαμέλ, ξεκινάμε τρυπόντας με καλαμάκι τη μελιτζάνα σε διάφορα σημεία και την ψήνουμε σε ένα γκαζάκι ή στο γκριλ για περίπου 6 λεπτά, μέχρι να μαυρίσει και να καεί η φλούδα της και να μαλακώσει στο εσωτερικό. Την ξεφλουδίζουμε με ένα μαχαίρι προσεκτικά και βάζουμε τη σάρκα της σε ένα μπολ.Σε μια κατσαρόλα λιώνουμε το βούτυρο σε χαμηλή φωτιά και σοτάρουμε τη σάρκα μελιτζάνας (έτσι όπως είναι, ασχημάτιστη, μαλακωμένη) για 2-3 λεπτά. Ρίχνουμε το αλεύρι και το καβουρδίζουμε σε χαμηλή φωτιά για 5 λεπτά, να ξανθύνει απαλά. Ρίχνουμε το γάλα σε 3 δόσεις, ανακατεύοντας έντονα με το σύρμα μέχρι να φτιάξουμε ένα λείο μείγμα.  Μαγειρεύουμε σε χαμηλή φωτιά, ανακατεύοντας μέχρι να φτιάξουμε μια κρέμα πυκνή. Τραβάμε από τη φωτιά και ρίχνουμε τα αυγά, το κάρδαμο (αν βάλουμε), αλάτι (με μέτρο), πιπέρι και το τυρί, ανακατεύοντας.Προθερμαίνουμε τον φούρνο στους 180°C. Λαδώνουμε το ταψί και αραδιάζουμε όλες τις φέτες μελιτζάνας σε μονή σειρά και κολλητά τη μία με την άλλη. Πάνω τους βάζουμε τις μισές ψημένες ντομάτες (αραιά) και τον μισό βασιλικό.Απλώνουμε τον κιμά και από πάνω στρώνουμε τις υπόλοιπες ντομάτες και πασπαλίζουμε με τον υπόλοιπο βασιλικό. Αδειάζουμε την μπεσαμέλ, τη στρώνουμε ομοιόμορφα και ψήνουμε για 40-50 λεπτά, μέχρι η μπεσαμέλ να ροδίσει στην επιφάνεια.  Ξεφουρνίζουμε, τον αφήνουμε λίγο να κρυώσει και σερβίρουμε σε κομμάτια τον μουσακά με φουρνιστά λαχανικά και σπιτική μπεσαμέλ.
Γάλα,Κιμάς,Μελιτζάνες